ועדת החוקה, חוק ומשפט, כנסת 20, פרוטוקול מספר 188, 2016-05-24 12:00

ניסן סלומינסקי: צהריים טובים, אנחנו פותחים את הישיבה של ועדת החוקה, חוק ומשפט.

ניסן סלומינסקי: אני מבין שעל סדר היום שלנו זה הנושא של כלי השיט.

ניסן סלומינסקי: זה כולל כלי שיט גדולים, או רק קטנים?

<סיגלית ברקאי: התיקון של תקנות העבירות המינהליות, עיקרו בכלי שיט קטנים.

<סיגלית ברקאי: יש מספר תיקונים שנעשו לגבי כלי שיט גדולים, אבל הוא מאוד מאוד מצומצם.

ניסן סלומינסקי: אני מניח שכלי השיט הקטנים שמדובר עליהם נוסעים וקיימים כבר הרבה זמן.

ניסן סלומינסקי: התקנות האלו הן חדשות, הן תיקון של התקנות הקודמות, או קרה משהו שצריך היה לתקן - התרבו כלי השיט, התרבו התאונות?

<סיגלית ברקאי: במהלך השנים נערכו תיקונים של התקנות העיקריות, שזה תקנות הנמלים (בטיחות השיט), ותקנות הספנות (כלי שיט קטנים).

<סיגלית ברקאי: נדרש לעשות התאמה בהתאם לתיקונים שחלו בתקנות העיקריות, נדרש להתאים את התקנות של העבירות המינהליות על מנת שנוכל לבצע אכיפה שלהן בצורה יעילה ביותר.

ניסן סלומינסקי: עד היום הן גם היו עבירות מינהליות?

<סיגלית ברקאי: חלקן.

<סיגלית ברקאי: חלק מהעבירות הן כבר היום עבירות מינהליות שאנחנו עושים התאמות בהתאם לתיקונים השונים.

<סיגלית ברקאי: במהלך השנים הותקנו עוד תקנות חדשות, בעיקר הפרק שמסדיר את ההשטה של מתקנים נגררים – אופנועי ים, מצנחים.

<סיגלית ברקאי: גם את זה אנחנו מבקשים היום לקבוע כעבירות מינהליות.

<סיגלית ברקאי: זה פרק שלא היה.

<סיגלית ברקאי: אלו עבירות שלא היו בעבר.

<סיגלית ברקאי: אנחנו עושים עוד תיקון קטן בתקנות הנמלים, שמדבר על אחסנה של חומרים מסוכנים.

<סיגלית ברקאי: זה גם מתייחס לבטיחות השיט, אבל בהיבט שונה.

ניסן סלומינסקי: אני מבין שאתם רוצים להעביר אותן לעבירות מינהליות, זאת אומרת, עד היום היה החוק ולא כפו אותו, לא מימשו אותו?

<יפעת רווה: יש כבר עבירות מינהליות, אנחנו מתקנים אותן.

<סיגלית ברקאי: אנחנו מתקנים ומתאימים אותן.

<סיגלית ברקאי: העבירות האלו מוגדרות היום כעבירות פליליות לפי התקנות.

ניסן סלומינסקי: את הפליליות האלו אף פעם לא מימשו, נכון?

ניסן סלומינסקי: בדרך כלל המעבר למינהליות אומר שאנחנו רוצים להתחיל לאכוף.

ניסן סלומינסקי: לתבוע לבית משפט זה סיפור, מוותרים על זה מראש.

ניסן סלומינסקי: ברגע שאת מעבירה את זה לקנסות, פירוש הדבר שמישהו החליט שמתחילים לאכוף את הדברים.

<יפעת רווה: יש כבר עבירות מינהליות על בטיחות השיט מ-2002.

<יפעת רווה: מה שמוצע עכשיו זה לתקן את זה, להוסיף כל מיני דברים.

<יפעת רווה: בתחום הזה יש אכיפה בדרך של עבירות מינהליות.

ניסן סלומינסקי: האם ישב מישהו והחליט יום אחד שצריכים לתקן כי המציאות לימדה אותו, או שהעולם התקדם ואנחנו כפופים, אנחנו מעתיקים מהעולם?

ניסן סלומינסקי: איך זה קורה?

<סיגלית ברקאי: גם וגם.

<סיגלית ברקאי: אני יכולה להגיד לגבי הפרק שנוסף לעניין מתקנים נגררים ב-2012.

<סיגלית ברקאי: זה פרק שנדרש היה לאור ריבוי הספורט הימי ופעילות הספורט הימי ברחבי המדינה, בחופי המדינה.

<סיגלית ברקאי: היה צריך לקבוע עליו רגולציה מסוימת על מנת להסדיר את הפעילות שלו.

<סיגלית ברקאי: נגרמו הרבה מקרי פציעות, אפילו מוות כתוצאה מהפעילות הזאת, לכן נדרש היה להסדיר אותה.

<סיגלית ברקאי: זה מה שעשו ב-2012.

<סיגלית ברקאי: התיקונים שנעשו לפני היו תיקונים שנדרשו לצורך הבהרת התקנות.

<סיגלית ברקאי: זה תיקון תקנות רגיל שנעשה ונבחן לאורך השנים.

ניסן סלומינסקי: פה מדובר רק על הים, לא מדובר על שפת הים.

<סיגלית ברקאי: פעילות ימית בלבד.

ניסן סלומינסקי: מ-2012 עד היום הוגשו משפטים, הוגשו דברים, או שהעבירות נעברו, אף אחד לא טיפל ולא היה מישהו שראה את זה?

ניסן סלומינסקי: צריך גם פקח, מה שנקרא.

<סיגלית ברקאי: השיטור הימי וגם המשרד שלנו מבצע אכיפה.

<סיגלית ברקאי: צריך להבהיר שההליך של הגשת כתבי אישום הוא הליך מאוד מאוד מורכב.

<סיגלית ברקאי: העבירות האלו, עד כמה שהן חשובות ומהותיות, הוא הליך ארוך מאוד.

<סיגלית ברקאי: הרעיון הוא ככל עבירה מינהלית.

ניסן סלומינסקי: אם זה על שפת הים, אני מבין שיש את המציל שיכול, או שיש אנשים שמתלוננים אם נוסע טרקטורון.

ניסן סלומינסקי: פה, בתוך הים, מי יודע לזהות.

ניסן סלומינסקי: אמרת שיטור ימי.

ניסן סלומינסקי: מה זה השיטור הימי הזה?

ניסן סלומינסקי: אני מכיר את הצבאי, לא את האזרחי, אלא אם כן אתם נעזרים בצבאי.

ניסן סלומינסקי: באזרחי יש שיטור ימי?

<עמרם בן ישי: כמו שכבר הובן, הבעיה הכי גדולה היא בעצם לבצע את האכיפה הזאת כי צריך כוח ימי שמסוגל להגיע לכלי השיט ולקבוע עבירה במעמד הביצוע שלה.

<עמרם בן ישי: מי שנמצא בים לטובת העניין הזה זה כלי שיט של שיטור ימי.

<עמרם בן ישי: לשיטור ימי יש יחידה שכוללת גם הפעלה של כלי שיט.

<עמרם בן ישי: הם מבצעים את האכיפה העיקרית.

<עמרם בן ישי: ישנו גם קצת פיקוח בכנרת, לפעמים גם מישהו אחד או שניים מרשות הספנות.

<עמרם בן ישי: גם השיטור הימי וגם המפקחים האלה בכנרת הוסמכו על ידי רשות הספנות והנמלים כמפקחים ימיים לאכיפת התקנות האלו.

<עמרם בן ישי: הם בעצם הכוח.

<עמרם בן ישי: משרד התחבורה לא מחזיק כלי שיט בים, לכן גם מתקשה מאוד ליישם אכיפה בפועל בים.

<עמרם בן ישי: הוא מסתמך בעיקר על השיטור הימי.

ניסן סלומינסקי: השיטור הימי שייך למשרד התחבורה?

<סיגלית ברקאי: למשטרת ישראל.

ניסן סלומינסקי: למשטרת ישראל יש שיטור ימי שהוא שונה מהצבאי.

ניסן סלומינסקי: אני מניח שהמטרה המרכזית שלו היא למנוע הברחות, אולי גם טרור, דברים מהסוג הזה.

<יובל קרטה: לא.

<יובל קרטה: אנחנו אוכפים סדר ציבורי וחילוץ והצלה.

<עמרם בן ישי: אין מספיק כלים בשביל שיטור ימי.

ניסן סלומינסקי: מי מוודא שלא תהיה הברחת סמים, הברחת נשק או הברחות אחרות פנימה או החוצה?

ניסן סלומינסקי: הצבא עושה את הכל?

<יובל קרטה: חיל הים אחראי על הביטחון.

<יובל קרטה: כל מה שקשור לפח"ע, לטרור, להברחות אמל"ח זה חיל הים.

<יובל קרטה: מכס עסוק יותר בהברחות של טובין וסמים.

ניסן סלומינסקי: למכס יש גם חיל שיטור?

<יובל קרטה: יש לו מודיעין בעניין הזה, אין לו שיטור.

<יובל קרטה: אין לו כלי שיט כמו לשיטור הימי.

<יובל קרטה: לשיטור הימי יש 5 בסיסים ברחבי הארץ.

<יובל קרטה: יש לו צי של 10 כלי שיט.

<יובל קרטה: יש בסיס בחיפה, בסיס בתל אביב, בסיס באשקלון, אילת וכנרת.

<יובל קרטה: 60 ימאים עם 150 מתנדבים.

<יובל קרטה: יש 10 כלי שיט שעכשיו אנחנו רוכשים.

<יובל קרטה: עד סוף השנה יהיו לנו כלים מסוג צרעות בכל רחבי הארץ למשימות של שמירת הסדר הציבורי, אכיפת החוק וחילוץ והצלה.

ניסן סלומינסקי: נניח שאני רוצה להכניס למדינת ישראל סמים.

ניסן סלומינסקי: למעשה הכל פתוח, כי אתם לא מטפלים בזה, הצבא לא מטפל.

ניסן סלומינסקי: למכס אין יחידות שיטור, יש לו רק מודיעין.

ניסן סלומינסקי: מי חוסם דבר כזה?

<יובל קרטה: לצערי, אין מודיעין ימי חוץ מצה"ל.

<יובל קרטה: לפחות למשטרת ישראל הקשב הוא יותר פנימה.

<יובל קרטה: כשמובא משהו ליחידה שלנו אנחנו מטפלים, אנחנו עובדים מול שאר הגופים, כמו המכס שהזכרתי וחיל הים, בצורה פורמאלית וא-פורמאלית.

<יובל קרטה: אין כרגע כוחות של משטרת ישראל שפרוסים בעומק הים ועובדים עם ציים אחרים.

<יובל קרטה: אנחנו שיטור ימי, לא משמר חופים.

ניסן סלומינסקי: יש לנו פרצה גדולה שלא מכוסה.

<יובל קרטה: יכול להיות.

<עמרם בן ישי: זה לא לגמרי מדויק.

<עמרם בן ישי: המכס עסוק, בדרכיו, באיסוף המידע שנדרש לו.

<עמרם בן ישי: המכס יכול לבדוק כל כלי שיט כזה ברגע שהוא נכנס למעגן, או לפעמים לצאת לים לאור איזה שהוא מידע.

<עמרם בן ישי: זו פעילות שהיא יזומה בידי המכס, זה בתחום אחריותו.

ניסן סלומינסקי: אתה מאמין שמי שרוצה להבריח סמים או דברים אחרים ייכנס לנמל וילך לדבר עם אנשי המכס?

ניסן סלומינסקי: הוא ייקח חוף שהוא יכול להתקרב אליו, סירות קטנות, יוריד את זה שם, מישהו יחכה לו ממול ואין משהו שסוגר.

<עמרם בן ישי: מערך השליטה של חיל הים לא באמת מאפשר נחיתה או כניסה למים הטריטוריאליים עד החוף באופן כזה פשוט.

<עמרם בן ישי: כל כלי כזה חייב לדווח על ההגעה שלו, לוודא שאכן הוא זה שדיווח, לעשות את כל נהלי האימות, כולל, אם נדרש, לבצע גם בידוק של מכס או בידוק של חיל הים, תלוי בסיטואציה.

<עמרם בן ישי: זה לא כזה פרוץ כמו שזה נשמע.

<עמרם בן ישי: יכול להיות שזה לא הראשון בסולם העדיפות של פעילות המכס.

<עמרם בן ישי: עובדתית זה לא ממש קורה באופן שגרתי, כי מן הסתם זה די מורכב, זה לא כזה פשוט.

ניסן סלומינסקי: אנחנו לא יודעים.

ניסן סלומינסקי: לפי מה שאני מבין היום אין לנו טיפול מלא.

ניסן סלומינסקי: יכול להיות שזה מתבצע ומתממש, רק אנחנו לא יודעים בגלל שאין לנו מישהו שיהיה בתמונה לנושא הזה.

ניסן סלומינסקי: אנחנו חושבים שהכל טוב.

ניסן סלומינסקי: יש כאן פרצה גדולה.

<יובל קרטה: אין ספק שבהיבט הביטחוני אנחנו מכוסים טוב, בהיבט הפלילי יש ליקוי.

ניסן סלומינסקי: אני מדבר על ההיבט הפלילי, שזו בעיה לא פשוטה.

ניסן סלומינסקי: מי שאוכף את זה עבורכם זה השיטור הימי שנמצא פה?

<סיגלית ברקאי: האכיפה נעשית בעיקר על ידי השיטור הימי ועל ידי המפקחים של המשרד שלנו, של משרד התחבורה, באזורים היבשתיים, בפעילות שנעשית מהיבשה.

ניסן סלומינסקי: תני לי דוגמה של עבירה כדי שאני רק אבין איך זה מתנהל.

ניסן סלומינסקי: יש מושג של מהירות?

<סיגלית ברקאי: כן.

ניסן סלומינסקי: עד מהירות מסוימת ניתן לנסוע, מעבר לזה אסור.

<סיגלית ברקאי: בתחום ה-300 מטר מקו החוף.

ניסן סלומינסקי: אם יש משהו שנע במהירות יותר גדולה, מי שצריך לאתר את זה, לעמוד עליו ולרשום וכו' זה השיטור הימי.

<סיגלית ברקאי: הם צריכים לדחוף אותם במהלך ההשטה.

<סיגלית ברקאי: לשיטור הימי יש את הכלים לדחוף את הכלים בים.

ניסן סלומינסקי: אתם בנויים לדבר כזה?

ניסן סלומינסקי: זה נראה לי הזוי.

ניסן סלומינסקי: באיזו מהירות מותר לנסוע?

<עמרם בן ישי: עד 5 קשרים, בערך 10 קמ"ש.

ניסן סלומינסקי: אם מישהו נוסע 6 קשרים, אתם מסוגלים לאבחן, לדעת ולאתר?

ניסן סלומינסקי: אתם בנויים לזה?

<רענן סטולוביצקי: מבחינת אכיפת העבירות המינהליות או עבירות השיט, המשטרה היא בעצם גוף שמסייע למשרד התחבורה לאכוף את העבירות האלו.

<רענן סטולוביצקי: למשטרה יש אינטרס משותף מבחינת המטרות של האכיפה.

<רענן סטולוביצקי: אם ניקח לדוגמה השטה בתחום של ה-300 מטר, שזאת בעצם עבירה מסכנת חיים כי זה בעצם להפריד את כלי השיט מהשחיינים שבחופים, אז האכיפה רובה ככולה מבוצעת על ידי השיטור הימי, על פי הסמכה שהימאים שלנו מקבלים משר התחבורה.

<רענן סטולוביצקי: הדוחות הם דוחות של משרד התחבורה שהולכים לתביעה במשרד התחבורה.

<רענן סטולוביצקי: האקט האכיפתי מבוצע על ידנו, שאר הטיפול מבוצע על ידי משרד התחבורה.

ניסן סלומינסקי: בשנה האחרונה, נניח, כמה דוחות הגשתם?

<רענן סטולוביצקי: 387 דוחות.

ניסן סלומינסקי: אני לא יודע להגיד אם זה קצת או הרבה, אין לי מושג.

ניסן סלומינסקי: בכל חופי ישראל?

<רענן סטולוביצקי: כן.

<רענן סטולוביצקי: כמעט מחצית מהם על נושא של סיכון מתרחצים בחופי רחצה, שזה מרבית העיסוק שלנו מבחינת הייעוד שלנו – שמירה על הסדר הציבורי בחופים.

<רענן סטולוביצקי: בערך מחצית על העבירה הזאת.

<רענן סטולוביצקי: 50% הנותרים מתחלק בעבירות טכניות, בעבירות של רישוי כאלו ואחרות שמקנות איזה שהוא סוג של סדר בחופים ובהפעלת כלי השיט.

ניסן סלומינסקי: אתם יודעים להגיד על אסונות שקרו בשנה האחרונה?

<רענן סטולוביצקי: לא חסרות תאונות שיט שאירעו בשנה האחרונה, בשנתיים האחרונות.

<רענן סטולוביצקי: כל שנה זה בא לפתחנו.

<רענן סטולוביצקי: אם ניכנס לתקנות, אז התיקון המוצע הוא בהחלט מדבר על העבירות שמתייחסות לתאונות שבאמת קרו בשנים האחרונות, בשנתיים האחרונות, שהן על נושא ההשכרה של כלי שיט או שימוש בכלי שיט מסחריים לספורט ימי, אם זה אופנועי ים, השכרת כלי שיט קטנים לנהיגה עצמית.

<רענן סטולוביצקי: שם אנחנו רואים את מרבית התאונות.

<רענן סטולוביצקי: התקנה לא נוגעת בגורם המרכזי של תאונות השיט, שזה אלכוהול.

<רענן סטולוביצקי: פה זה לא מובא לדיון.

<רענן סטולוביצקי: אם נפלח מה גורם לתאונות, אז אלכוהול מקום ראשון, כלי שיט לשימוש מסחרי כזה או אחר במקום שני, ובמקום שלישי זה שיט בתחום חופי רחצה מוכרזים.

<רענן סטולוביצקי: זה הפילוח.

<יובל קרטה: זאת אומרת, דברים שעומדים לנו ביבשה, כמו אלכוהול שהחוק נותן לנו כלים, בים אין משהו שאנחנו יכולים לאכוף, אין בעצם עבירה.

<עמרם בן ישי: אנחנו עובדים עכשיו על תקנות בנושא אלכוהול.

ניסן סלומינסקי: נשמע קצת עגום בסך הכל הכולל.

<עמרם בן ישי: זה לא כזה עגום.

<עמרם בן ישי: זיהינו את נושא האלכוהול כבעייתי.

<עמרם בן ישי: אנחנו עסוקים היום בלהכין הצעה גם בנושא הזה, כולל הסתכלות סביבנו על מה שקיים בעולם.

<עמרם בן ישי: סך הכל לא חסרות דוגמאות בעניין.

ניסן סלומינסקי: השר שאחראי על זה הוא שר התחבורה?

<סיגלית ברקאי: כן.

ניסן סלומינסקי: אתם מושאלים מהשר לביטחון פנים, או שאתם יחידה - - ?

<יובל קרטה: אנחנו גורם מסייע בלבד.

<סיגלית ברקאי: הפיקוח נעשה בשילוב של המשרד שלנו ושל השיטור הימי.

<סיגלית ברקאי: אנחנו רואים שהפעילות שלהם נעשית כאחראים על שלום הציבור, הבטיחות ואכיפת החוק.

<סיגלית ברקאי: בלי כל קשר, נעשית אכיפה בהתאם לתקנות שקיימות היום.

<סיגלית ברקאי: אנחנו שוקדים על תיקון התקנות בהתאם לצרכים ובהתאם לפעילות לאורך כל הדרך.

<סיגלית ברקאי: השיטור הימי ממונים כפקחים לעניין התקנות האלו.

<סיגלית ברקאי: לא לעניין כל התקנות, לעניין חלק מהתקנות שנאכפות על ידם.

<סיגלית ברקאי: שאר התקנות כן נאכפות על ידנו.

<סיגלית ברקאי: אני חושבת שכן נעשית אכיפה בצורה טובה שמבטיחה את הבטיחות.

<סיגלית ברקאי: אנחנו מבקשים לעשות את התיקון בשביל להוסיף את העבירות שלא נקבעו בגדר עבירות מינהליות, על מנת שנוכל גם לגביהן לבצע אכיפה.

ניסן סלומינסקי: אני לא רגוע.

צ'רלי ביטון: אין לנו אכיפה באזור חיפה, זאת אומרת, אין לנו שמירה מטעם משטרת החופים.

צ'רלי ביטון: יש להם כלי קטן שמסתובבים איתו.

צ'רלי ביטון: פעם היו כלים, היום אין להם כלים.

<יובל קרטה: בחודשים הקרובים יהיה להם.

צ'רלי ביטון: אני מקווה.

צ'רלי ביטון: אני במגע עם אריה, מפקד שיטור ימי בחיפה.

<יובל קרטה: זה תהליך של רכש שכרגע מתבצע.

<יובל קרטה: הם אמורים לקבל תוך שלושה חודשים כלי נוסף.

צ'רלי ביטון: אני במקרה שירתתי בחיל הים ביחידה מובחרת.

צ'רלי ביטון: לצערי, יש לי אח שנפל.

צ'רלי ביטון: אני לא מבין איך בנמל כזה גדול, בעיר כזאת גדולה שיש תנועה רבה של אניות וכלי שיט, אין מספיק שיטור ימי.

צ'רלי ביטון: לא יכול להיות עיר כזאת גדולה עם כלי אחד.

צ'רלי ביטון: איפה הם מסתובבים?

צ'רלי ביטון: או בנחל קישון, או בין הנמלים להציק לדייגים.

צ'רלי ביטון: מחפשים רק את הדייגים, לא מחפשים כלים אחרים.

צ'רלי ביטון: בקשר לדייגים.

צ'רלי ביטון: אני מדבר על אזור מפרץ חיפה.

צ'רלי ביטון: במפרץ חיפה בונים נמל חדש.

צ'רלי ביטון: אנחנו בעד הפיתוח, בעד כל התקדמות במדינה הזאת.

צ'רלי ביטון: זה יפה, זה לטובת העם והמדינה, אבל סגרו לנו, לדייגים הקטנים, לסירות הקטנות, את כל השטחים.

צ'רלי ביטון: לוקח לו לצאת מהנמל 40 דקות עד שעה.

צ'רלי ביטון: שם הוא מתנגש עם הסטי"לים, עם האניות.

צ'רלי ביטון: כמו שאמרת, מותר לנסוע רק 5 מייל בשעה.

צ'רלי ביטון: הם נוסעים גם 20 מייל בשעה, בפרט הנתבים.

צ'רלי ביטון: לפני מספר שנים נתב אחד עלה על ספינה שלמה, חתך אותה לשניים בחיפה.

צ'רלי ביטון: כשהם נוסעים לא מעניין אותם כלום.

צ'רלי ביטון: הוא מחזיק את ההגה, מדבר, מספר סיפורים.

צ'רלי ביטון: לא משנה מה יש בדרך, הוא נוסע.

צ'רלי ביטון: גם חיל הים אותו הדבר, בפרט הדבורים.

צ'רלי ביטון: התרעתי על זה, אבל לצערי אין אוזן קשבת.

<רענן סטולוביצקי: חשוב להדגיש שהתפקיד של המשטרה בים לא מתייחס לדייגים כדייגים, הוא לא אוכף מהירות בכניסה וביציאה מנמל.

<רענן סטולוביצקי: אנחנו לא אוכפים את העבירות האלו, תתקן אותי אם אני טועה.

<רענן סטולוביצקי: התפקיד שלנו, כמו שאנחנו רואים אותו, כמו שאנחנו מקבלים את ההנחיות שלנו מהשר ומהמפכ"ל, הוא שמירה על האזרחים שמגיעים לחופים.

<רענן סטולוביצקי: זה המרכיב המרכזי שלנו.

<רענן סטולוביצקי: אם נסתכל על התקנות, התקנות לא מדברות על סירות דיג.

<רענן סטולוביצקי: אנחנו מדברים על הגברת מחדרה שיורדת עם שני הילדים שלה לחוף הים ורוצה לחזור בריאה ושלמה.

<רענן סטולוביצקי: זה התפקיד שלנו, לשם אנחנו מכוונים את הפעולה שלנו.

<רענן סטולוביצקי: אם היא נקלעת למצוקה, אנחנו מצילים אותה.

<רענן סטולוביצקי: אם יש אופנוע ים שמסכן את החיים שלה, אנחנו תופסים אותו ואוכפים כנגדו.

<רענן סטולוביצקי: שם אנחנו רואים את מלוא העבודה שלנו.

<רענן סטולוביצקי: אנחנו לא מוכוונים לדייגים.

<רענן סטולוביצקי: גם התקנות שמובאות לכאן בכלל לא מדברות על דיג.

צ'רלי ביטון: הגבילו אותנו בשטח, כי לקחו לנו שטח ענק בבניית הנמל.

צ'רלי ביטון: הדייגים הקטנים מבולבלים, לא יודעים לאן ללכת.

צ'רלי ביטון: לאיפה שהם הולכים כתוב שאסור.

צ'רלי ביטון: הם עוברים על החוק, כי הם רוצים פרנסה.

ניסן סלומינסקי: אנחנו מרגישים ומבינים את הבעיה.

ניסן סלומינסקי: זה לא פשוט.

ניסן סלומינסקי: לצערי, לא במעמד הזה נוכל לפתור אותה.

ניסן סלומינסקי: הדבר המרכזי שנוכל לעשות זה לגבי החוקים הקיימים.

ניסן סלומינסקי: נוכל להקל בצורה כזאת שיהיה קנס במקום שזו תהיה תביעה לבית משפט, כי הסיכוי שבעוד 3 שנים מישהו - - אם העונש לא מגיע מידית, אז לא מרגישים את הקשר.

ניסן סלומינסקי: אנחנו נהפוך את זה למינהלית.

ניסן סלומינסקי: הכוונה שיהיה קנס.

ניסן סלומינסקי: קנס משולם במקום, אלא אם האדם ירצה ללכת לבית משפט.

ניסן סלומינסקי: זה כן שינוי.

ניסן סלומינסקי: לעצם הנושא של היכולת של השיטור הימי, אם הוא מספיק או לא, ולכל הדברים האחרים.

ניסן סלומינסקי: להערכתי, אין מישהו שחושב שזה מספיק, רק כנראה שזה המקסימום שמשטרת ישראל יכלה לתקצב או להקציב.

ניסן סלומינסקי: חבל.

ניסן סלומינסקי: בכל נושא ובכל תחום אנחנו אומרים שהיה צריך לתת יותר.

ניסן סלומינסקי: תמיד מגיעים לנקודה של כסף.

ניסן סלומינסקי: כל פעם שדנים באיזה שהוא נושא, אנחנו אומרים, וואלה, פה ניקח, פה ניתן יותר כי זה הכי חשוב, אבל אחר כך, כשמגיע נושא אחר, אנחנו אומרים, שם זה הכי חשוב.

ניסן סלומינסקי: זה לא פשוט.

<סיגלית ברקאי: בסעיף 1 התיקון הוא בהוספת תקנות הנמלים.

<סיגלית ברקאי: עבירה יחידה שאנחנו מבקשים להוסיף היא לגבי אחסון ושינוע של חומרים מסוכנים בנמלים.

ניסן סלומינסקי: עד היום אין שום עבירה בהקשר הזה?

<סיגלית ברקאי: יש עבירה פלילית, אין עבירה מינהלית.

<סיגלית ברקאי: אנחנו רוצים לקבוע את זה גם כעבירה מינהלית.

ניסן סלומינסקי: זה לא קשור לים.

ניסן סלומינסקי: האחסון יכול לעבור גם דרך היבשה.

<סיגלית ברקאי: בסופו של דבר הכל מתקשר לשינוע אל כלי השיט ומכלי השיט.

<סיגלית ברקאי: האחסון בנמל משפיע גם על הפעילות הספנותית והימית.

ניסן סלומינסקי: אם יש אחסון בנמל, זה לא משנה אם החומר המסוכן הגיע דרך הים או דרך היבשה, העבירה קיימת.

<סיגלית ברקאי: העבירה קיימת.

<סיגלית ברקאי: מדובר רק באחסונים שהם בתחומי נמל חיפה, נמל אשדוד ונמל אילת, הנמלים המסחריים, לא המעגנות שבהם לא נעשית פעילות כזאת.

<סיגלית ברקאי: התיקון בסעיף 2 הוא בסעיף משנה (3).

<סיגלית ברקאי: זה עוד פעם הוספה של תקנות הנמלים.

<סיגלית ברקאי: בסעיף (ב) נעשה תיקון לחוק העבירות המינהליות, שבעצם מפנה לעבירה מינהלית חוזרת.

<סיגלית ברקאי: עשינו התאמה להפניה, כי הייתה הפניה למקור שכבר בוטל.

<סיגלית ברקאי: ב-(ג) נקבע קנס עם עבירה מינהלית נמשכת לגבי תקנה 153 לתקנות הנמלים, שזה אישור של עשירית הקנס מהקנס הנקבע.

<סיגלית ברקאי: אלה התיקונים שמבוקש בחלק העיקרי.

<סיגלית ברקאי: לגבי התוספת, התיקון העיקרי שנעשה הוא שטור ב' יימחק.

<סיגלית ברקאי: זה עניין ניסוחי.

<סיגלית ברקאי: לא נהוג היום לכתוב את תיאור העבירה.

<סיגלית ברקאי: אנחנו פשוט מבקשים למחוק את זה בהתאם לנוסח שנהוג היום בכתיבת עבירות מינהליות.

<סיגלית ברקאי: אנחנו מבקשים להוסיף שתי עבירות: עבירה מינהלית לעניין סעיף 2, שהיא איסור השטה בכלי שיט לא כשיר, וסעיף 7א, שזה לעניין ציוות כלי השיט וציוד בטיחות.

<סיגלית ברקאי: זה תיקון שנעשה בשנת 2008.

<סיגלית ברקאי: אנחנו מבקשים גם את זה לקבוע כעבירה מינהלית.

<סיגלית ברקאי: יש לזה חשיבות מאוד מאוד גבוהה.

<אפרת חקאק: את יכולה להסביר איך הגעתם לסכומים שאתם רוצים?

<סיגלית ברקאי: בסעיף 2 מדובר באחת ההפרות החמורות שיש.

<סיגלית ברקאי: מדובר בהשטה של כלי שיט שפשוט לא כשיר לשיט - ללא רישיון, בניגוד לצרכים שלו.

<סיגלית ברקאי: מדובר פה בסיכון חיים.

ניסן סלומינסקי: יש מצב של החרמה של הכלי?

ניסן סלומינסקי: אם הוא לא כשיר, לא מחרימים אותו כמו רכב שלא כשיר ונוסע על הכביש?

<סיגלית ברקאי: מחזירים אותו חזרה ליבשה.

<רענן סטולוביצקי: אנחנו כמשטרה תופסים כלי שיט רק אם נעברה עבירה והם משמשים ראיה לפי סעיף 32 לפקודת סדר דין פלילי.

<רענן סטולוביצקי: אנחנו לא מחרימים כמו בכביש.

ניסן סלומינסקי: יכול לנסוע כלי שיט שאין לו רישיון, לא כשיר ולא כלום.

<רענן סטולוביצקי: אם הנסיבות הן חמורות, אנחנו מפסיקים את העבירה.

ניסן סלומינסקי: מי יבדוק אותו?

ניסן סלומינסקי: למה שיבדקו אותו אם הוא לא עשה עבירה?

<סעדו זיינב: אני שומע פה דברים שהם לא מדויקים.

<סעדו זיינב: כל שנתיים צריך לבדוק את הסירות.

<סעדו זיינב: בתוך השנתיים האלו יש כאלו שפג התוקף של הרישיון שלהן.

ניסן סלומינסקי: מי בודק שעושים את זה?

<סעדו זיינב: משרד התחבורה בודק כל שנתיים את כלי השיט.

<סעדו זיינב: אם יש תיקון שנמשך חודש, חודשים ושלושה חודשיים, מחרימים את הסירה.

<סעדו זיינב: סירת דייג צריכה לעשות לפעמים שיפוץ במשך 6 חודשים.

<סיגלית ברקאי: לא אמרנו את זה.

<סעדו זיינב: אתם אומרים שסירה עומדת בלי רישיון.

<עמרם בן ישי: לא עומדת, שטה בים.

<סעדו זיינב: בים היא לא תשוט בלי רישיון.

ניסן סלומינסקי: למה?

ניסן סלומינסקי: מי אמר שסירה בלי רישיון לא תשוט?

<סעדו זיינב: היא לא תשוט.

<סעדו זיינב: אף אחד לא יעשה את זה.

<סעדו זיינב: צריך ביטוח, צריך דברים.

<סעדו זיינב: השיטור הימי יושב כל הזמן.

<סעדו זיינב: מכירים טוב מאוד כל סירה, אם יש לה ביטוח, אין לה ביטוח.

<סעדו זיינב: מכירים כל אחד.

ניסן סלומינסקי: אתה נותן להם כוח יותר מאשר - -

<סעדו זיינב: זה מה שנכון, זה אמיתי.

<סעדו זיינב: הם יודעים גם את מה שיש לדייגים.

<רענן סטולוביצקי: אנחנו אוכפים בצורה של דוח מינהלי, או דורשים מכלי השיט לחזור לחוף, מלווים אותו לחוף אם העבירה היא חמורה.

<רענן סטולוביצקי: אנחנו לא תופסים כלי שיט.

ניסן סלומינסקי: האם כשאתה רואה כלי שיט שנוסע ולא עשה עבירה, אתה עולה לבדוק אם יש לו רישיון, או לא?

<רענן סטולוביצקי: כן.

ניסן סלומינסקי: זה אתם כן עושים.

<יובל קרטה: בניגוד ליפו ששם יש אנשים קבועים שאתה מכיר אותם, בכנרת ובאילת אנשים מגיעים עם כלי השיט ואתה בודק מדגמית, אתה לא יכול לכסות את כולם.

<יובל קרטה: לגבי מי שעובר על החוק אנחנו מחליטים.

<יובל קרטה: אם יש תאונה אנחנו פועלים.

ניסן סלומינסקי: מאיפה נלקחו סכומי הקנסות?

<סיגלית ברקאי: סכומי הקנסות נלקחו באופן השוואתי לחומרת העבירה בעבירות אחרות.

<סיגלית ברקאי: לגבי כלי שיט גדולים העבירה היא אחת החמורות שיש.

ניסן סלומינסקי: ביחס למה שהיה בשנים הקודמות, או ביחס למה שקיים בעולם?

<סיגלית ברקאי: ביחס לעבירות אחרות שנקבעו בתקנות.

ניסן סלומינסקי: היה לכם איזה קריטריון שלפיו קבעתם, או שסתם החלטתם?

<סיגלית ברקאי: הקריטריון הוא ליצור תיאום והתאמה בין חומרת העבירות לשיעור הקנסות לאורך כל התקנות כדי שזה יהיה אחיד - 3200 לכלי שיט קטן, 8000 לכלי שיט גדול, כאשר הסיכון הבטיחותי של כלי שיט גדול הרבה יותר גבוה אם הוא נוסע כשהוא לא כשיר לשיט.

<סיגלית ברקאי: 7א הוא באותו מדרג, רק בסכום יותר נמוך.

<סיגלית ברקאי: בתקנה 13(א) מדובר על חובת היתר להפלגה בינלאומית.

<סיגלית ברקאי: פה נעשתה הפחתה של שיעור הקנס, מ-1600 ל-800.

<סיגלית ברקאי: נציין כי בחלק מהעבירות אכן ביקשנו לעשות הפחתה של הסכומים לצורך ייעול של האכיפה ולצורך הלימה יותר טובה של חומרת העבירה לשיעור הקנס, לכן כאן אנחנו מנסים להפחית את שיעור הקנס.

<סיגלית ברקאי: בתקנה 14(א) נעשה תיקון לצורך התאמה לתיקון התקנות שנעשה.

<סיגלית ברקאי: בעבר היה (א) ו-(ב).

<סיגלית ברקאי: החלוקה הזאת בוטלה.

<סיגלית ברקאי: אנחנו פשוט רוצים להתאים את הסעיף.

<סיגלית ברקאי: אנחנו מפחיתים את הקנס, מ-3200 ל-1600.

<סיגלית ברקאי: ההפחתות נעשו ב-50% משיעור הקנס שקיים.

<סיגלית ברקאי: גם 14(ב) בוטלה, בגלל שהסעיף הזה כבר לא קיים.

<סיגלית ברקאי: הוא אוחד לסעיף אחד כולל.

<סיגלית ברקאי: אנחנו מגיעים לסעיפי 26.

<סיגלית ברקאי: 26ג(א) מדבר על ציוות כלי שיט במשמרות רצופות בצוות בטיחות הולם.

<סיגלית ברקאי: הסכום נקבע רק לכלי שיט גדולים, בגלל שהעבירה הזאת חלה בכלי שיט גדולים, היא לא רלוונטית לכלי שיט קטנים.

<סיגלית ברקאי: תקנה 26ה(א) מדברת על העדר צוות בטיחות קבוע בתקנות.

<סיגלית ברקאי: יש את אותה מידה של חומרה וצורך בציוות.

<סיגלית ברקאי: 26(ז) והלאה אלה הסעיפים שמתייחסים לפעילות הספורט הימי, כלי שיט נגררים: אופנועי ים, מצנחים, כשהמטרה להגביר את הבטיחות.

ניסן סלומינסקי: גם בזה השיטור הימי מטפל?

<רענן סטולוביצקי: זה אחד הגורמים המרכזיים.

ניסן סלומינסקי: אתם מסוגלים להשיג אותם מבחינת מהירות?

<רענן סטולוביצקי: זה לא רק עניין של מהירות.

<יובל קרטה: אנחנו לא עושים מרדפים בים, אנחנו מנציחים את העבירה.

ניסן סלומינסקי: כמה דוחות הוגשו?

<סיגלית ברקאי: העבירות לא נקבעו כעבירות מינהליות.

ניסן סלומינסקי: כמה הוגשו על כלי הספורט?

<רענן סטולוביצקי: החקיקה היא חדשה, היא מ-2012.

<רענן סטולוביצקי: עד עכשיו הן לא היו מוגדרות כמינהליות, אז לא היינו יכולים לאכוף.

<רענן סטולוביצקי: לצערנו, עסקנו בהסדרה ובהדרכה.

ניסן סלומינסקי: כלומר, כתבי אישום לא הוגשו.

<רענן סטולוביצקי: הוגשו, אבל בודדים.

<רענן סטולוביצקי: לצערנו, טיפלנו כבר אחרי - בנפגעים, בפצועים, בחקירה של המעורבים.

<רענן סטולוביצקי: כל הרעיון של התקנות האלו זה לאכוף לפני, לאכוף ביד קצת יותר קשה.

ניסן סלומינסקי: דרך אגב, כשנסיים, אם וכאשר, נרצה שבעוד שנה תעבירו לנו דוח, לראות שחל שינוי גדול, שזה שהעברנו את זה לקנסות עשה את שלו.

אורי מקלב: אולי זה הפוך, בזה שעכשיו יש הרתעה חזקה לא יהיה שום דבר.

אורי מקלב: אל תדרבן אותם ותמריץ אותם לתת דוחות.

<סיגלית ברקאי: חלק מהמטרה לקבוע עבירה מינהלית היא כדי ליצור הרתעה מסוימת.

אורי מקלב: אין לכם עניין לתת קנסות.

ניסן סלומינסקי: בשנה הראשונה יהיו הרבה, אחרי זה נראה איך שזה מתחיל לרדת.

ניסן סלומינסקי: בשנה הראשונה והשנייה צריכים להיות הרבה, אחרי זה זה צריך לרדת.

אורי מקלב: אני בכלל חסיד של זה שפעם ראשונה נותנים התראה, אזהרה.

ניסן סלומינסקי: כנראה שהחבר'ה האלה עברו כמה התראות כשעוד לא היו קנסות.

<יפעת רווה: תלוי כמה הסיכון.

<יפעת רווה: אם הסיכון גדול מאוד, אי אפשר לתת אפילו פעם אחת.

<סיגלית ברקאי: התקנות קובעות הסדרים לאיך להשיט, איזה הדרכות צריכות להינתן לנוסעים, כיצד הנוסעים והמשיטים יכולים לשוט, איך הנגרר אמור להיות, מה הדרישות לגבי תקינות נגרר.

ניסן סלומינסקי: איך האנשים עצמם ידעו מכל זה?

ניסן סלומינסקי: נניח אישרנו את זה ויש מערכת מסודרת, איך אנשים ידעו מזה?

ניסן סלומינסקי: יש לכם דרך להפיץ את זה?

ניסן סלומינסקי: מחלקים לכל מי שמגיע?

<סיגלית ברקאי: אלו תקנות שכבר קיימות, אנשים אמורים לדעת.

ניסן סלומינסקי: עכשיו יש קנס.

<עמרם בן ישי: תעודת משיט מתקבלת לאחר בחינה עיונית שכוללת את כל הבקיאות גם בתכנים האלה, לכן המשיט אמור להכיר ולדעת מה חובתו.

אורי מקלב: כמה משיטים יש?

<עמרם בן ישי: במדינת ישראל יש כ-95 אלף משיטים בעלי תעודת משיט בכלי שיט קטנים.

<עמרם בן ישי: על חלק מכלי השיט ישנם נוסעים.

<עמרם בן ישי: לנוסעים, מן הסתם, אין תעודת משיט.

<עמרם בן ישי: חובתו של המשיט מוגדרת פה בתקנות, ב-26ט, מה נדרש ממנו לתדרך את הנוסע כדי שאותו נוסע שגם נוסע באחריותו אבל גם לוקח על עצמו איזו שהיא רמה של אחריות, ידע בדיוק מה נדרש ממנו.

<עמרם בן ישי: הדברים האלה מפורטים.

ניסן סלומינסקי: כל כמה זמן צריך לחדש רישיון?

<עמרם בן ישי: כל 5 שנים.

<עמרם בן ישי: זה מאוד דומה לרכב.

ניסן סלומינסקי: אתם מעבירים קצת פרסום לתקנות החדשות או דברים כאלה?

<עמרם בן ישי: פרסומים, ללא כל קשר, מפורסמים גם באתר של רשות הספנות, גם בהודעה, גם בחידוד בבתי הספר לשיט.

<עמרם בן ישי: הדברים האלה נגישים לכל אחד.

<סיגלית ברקאי: בתקנה 38 אנחנו מבצעים הפחתה של הסעיף.

<סיגלית ברקאי: בתקנה 39א, שהיא השטה ללא רישיון או בניגוד לתנאי הרישיון, מבוצעת ההתאמה של התקנה לתיקון של התקנות שנעשה לפני כמה שנים, ונעשה מדרג של שיעור העבירה לפי החומרה שלה.

<סיגלית ברקאי: תקנה 68(ב) זה עניין של ביצוע פעולת ספורט ימי בתחום של נמל אילת.

<סיגלית ברקאי: זה תיקון שנעשה בעבר לצורך פיזור של הפעילות הימית במפרץ אילת.

ניסן סלומינסקי: זה ספציפי רק לאילת?

<סיגלית ברקאי: רק לאילת.

<סיגלית ברקאי: תקנה 70 – שוב הפחתה של הסכום.

<סיגלית ברקאי: כל תקנה 71 זה פשוט התאמה של התקנה לתיקון תקנות שנעשה ובהתאם לזה גם נקבעו העבירות לפי החומרה של ביצוע העבירה.

<סיגלית ברקאי: תקנה 3(א) בחלק ב' מדברת על תקנות הספנות (כלי שיט קטנים).

<סיגלית ברקאי: תקנה 3(א) זו השטה עם תעודת משיט בהתאם למגבלות של ההשטה.

ניסן סלומינסקי: לגבי הצלילה ראיתי שיש התייחסות מיוחדת, שצריך להניף דגל כדי שידעו שאכן יש כאן מישהו שצולל.

<סיגלית ברקאי: העבירה הזאת הייתה קיימת בעבר, רק שנעשה לה תיקון, פרסו אותה באחד התיקונים לפני כמה שנים.

<סיגלית ברקאי: יש פה חובה להציב דגל צוללים, לוודא שיש מישהו שמשגיח על זה.

<סיגלית ברקאי: היו תאונות בעבר שנגרמו כי זה לא נעשה.

<סיגלית ברקאי: לאחר סיום הפעולה צריך להסיר את הדגל.

<סיגלית ברקאי: לא להניף סתם את הדגל, כי זה מפריע לפעילות השיט.

<סיגלית ברקאי: עשינו מדרג של הסכומים של העבירות בהתאם לחומרה.

<סיגלית ברקאי: הסעיפים של הסרה וכו' זה שיעורים יותר נמוכים.

<סיגלית ברקאי: אני אחזור ל3(ב), לתעודת משיט תקפה.

<סיגלית ברקאי: בתקנה 15(א) נעשתה התאמה לתיקון שנעשה בעבר.

<סיגלית ברקאי: חלק ג' זה תקנות הנמלים על אחסון חומרים מסוכנים.

<סעדו זיינב: בקשר לשטח לא מוכרז, האם הקנס חל על דייג שנוסע בו?

<סעדו זיינב: בחוף לא מוכרז מותר לדייגים לנסוע.

<סיגלית ברקאי: נכון, יש את סעיף 68 בתקנות כלי השיט.

<סיגלית ברקאי: עבירה מינהלית לא אמורה לשנות את התקנות עצמן.

<סיגלית ברקאי: בתקנה 68 רשום שעל כלי השיט שמורשה לעסוק בדיג לא חלה תקנה 68ב.

<סיגלית ברקאי: זה לא אמור לשנות את ההסדר.

<סעדו זיינב: זה לא כולל את הדייגים.

<סיגלית ברקאי: אין שינוי.

ניסן סלומינסקי: תקנות העבירות המינהליות (עבירות בטיחות השיט ומשיטים) (תיקון), התשע"ו-2016.

ניסן סלומינסקי: מי בעד לאשר את זה, ירים את ידו?

ניסן סלומינסקי: בעד – פה אחד

ניסן סלומינסקי: נמנעים – אין

ניסן סלומינסקי: שיהיה לכם בהצלחה באכיפה, ולכם הדייגים שיהיה בהצלחה בפרנסה.